OpenLLM-France/wikimedia huggingface dataset:
# Guia Ubuntu/Navegador de fitxers Dolphin

El Dolphin és l'aplicació que us permet navegar pels arxius del vostre disc dur o d'altres ordinadors connectats per xarxa. Podreu obrir-lo anant a Menú Kde – Gestor de fitxers Dolphin.
A la part superior dreta de la finestra del navegador Dolphin teniu disponibles tres ordres: (De dreta a esquerra)
* Amb la X: Tancar.
•Amb la fletxa amunt: Maximitzar o restaurar: fa que la finestra ocupi tota la pantalla o, en cas que ja sigui així, realitza la acció inversa.
* Amb la fletxa avall: Minimitzar: amaga la finestra. Per a poder mostrar-la de nou, cal fer servir el panell inferior on es mostren totes les finestres de l'escriptori en ús.
Per a moure una finestra, podeu prémer amb el botó esquerre sobre la barra superior i, sense deixar-la anar, arrossegueu la finestra.
Una altra manera de maximitzar/restaurar una finestra és fent doble clic sobre la barra superior de la finestra.
A la cantonada superior esquerra, veureu un petit dibuix (el símbol d'una carpeta de color blau) sobre el qual podreu clicar amb el botó esquerre. Aleshores, apareix un menú que us permet fer les mateixes accions que ja hem comentat i algunes més.
On diu divideix, teniu una opció molt útil per dividir el navegador en dos finestres. També es pot dividir prement la tecla F3. Per tornar a tindre una finestra, premeu Tanca o F3.
Per la vostra comoditat, Dolphin bé amb algunes carpetes ja creades per tal de tindre ben endreçats els vostres Documents, Imatges, Música, etc. Si hi ha alguna carpeta que en feu molt d'ús, la podeu arrossegar a la part esquerra del navegador on hi ha els discs Durs i Paperera entre d'altres accessos ràpids.
A la part superior dreta del navegador, per sota de la X de tancar la finestra, hi teniu un símbol amb tres ratlles horitzontals per poder configurar Dolphin com més us agradi.
# Guia Ubuntu/Navegador fitxers Nautilus

El Nautilus és l'aplicació que us permet navegar per als arxius del vostre disc dur o d'altres ordinadors connectats per xarxa.
Des de la versió 11.04, amb unity, es pot accedir al Nautilus des del llançador que trobareu al panell esquerre.
A la part esquerra, hi trobareu una vista en format d'arbre que és molt útil per a treballar amb els vostres arxius. Qualsevol sistema GNU/Linux desa tots els arxius amb una estructura tipus arbre. No existeixen unitats c:, d:, sinó que tot penja d'una jerarquia de directoris.
Només par a usuaris avançats: Podeu obrir el navegador d'arxius Nautilus amb drets d'administrador teclejant des del terminal: $ gksudo nautilus. Cal tenir cura de no esborrar arxius del sistema erròniament!
Dreceres del Nautilus
Amb el menú Vés podeu anar a diferents localitzacions especials:
Per sota de Buida l'historial, trobareu les carpetes visitades recentment. Fent clic sobre Buida l'historial, evidentment, es buidarà l'historial de carpetes visitades.
Amb el menú Edita podreu accedir a Preferències per poder personalitzar el comportament i estil del Nautilus.
A Visualitza, entre altres opcions, n'hi ha dos molt útils: Subfinestra lateral, que també es pot habilitar premen la tecla F9, per tindre al lateral esquerre els accessos als llocs de més ús; i Subfinestra addicional, que també es pot habilitar premen la tecla F3, per partir el Nautilus en dos finestres. Aquesta funció us permetrà fàcilment arrossegar arxius entre diferents carpetes.
# Guia Ubuntu/Notificació de correu

Notificació de correu (mail-notification) és un programa per monitorar les vostres bústies de correu.
Quan arriba un nou correu, la notificació del correu avisa mostrant una icona a l'àrea de notificació. D'altra banda, un resum de correu també serà mostrat a la icona d'aquest, alhora que es reprodueix un so. funciona perfectament amb l'àrea de notificació de Gnome, l'àrea de notificació del Xfce4 i també amb KDE.
L'Avisador de correu pot controlar diverses bústies al mateix temps, i dóna suport a Evolution, Gmail, IMAP, Maildir, mbox, MH, els productes de Mozilla (Mozilla, SeaMonkey, Thunderbird, ...), POP3, Sylpheed, Windows Live Hotmail i Yahoo bústies de correu.
Un cop instaŀlat, el trobareu al menú Internet - Avisador de correu. Suporta POP3 i, a més, també funcions avançades tals com IMAP connexions SSL / TLS (en banda o al port per separat), SASL i autenticació APOP, i l'extensió IMAP IDLE.
És molt senzill de configurar (bàsicament només us cal saber el vostre correu i contrasenya) i el podreu instaŀlar amb el Centre de Programari de l'Ubuntu.
# Guia Ubuntu/Navegador fitxers Caja

El navegador de fitxers Caja és l'aplicació que us permet navegar per als arxius del vostre disc dur o d'altres ordinadors connectats per xarxa.
A la part esquerra, hi trobareu una vista en format d'arbre que és molt útil per a treballar amb els vostres arxius. Qualsevol sistema GNU/Linux desa tots els arxius amb una estructura tipus arbre. No existeixen unitats c:, d:, sinó que tot penja d'una jerarquia de directoris.
Només par a usuaris avançats: Podeu obrir el navegador d'arxius Caja amb drets d'administrador teclejant des del terminal: $ gksudo caja. Cal tenir cura de no esborrar arxius del sistema erròniament!
Dreceres del Caja
Amb el menú Vés podeu anar a diferents localitzacions especials:
Per sota de Buida l'historial, trobareu les carpetes visitades recentment. Fent clic sobre Buida l'historial, evidentment, es buidarà l'historial de carpetes visitades.
Amb el menú Edita podreu accedir a Preferències per poder personalitzar el comportament i estil del Caja.
Algunes funcions útils: Prement la tecla F9 podreu amagar i/o recuperar la finestra lateral esquerre amb els accessos als llocs de més ús; amb la tecla F3 obtindreu una subfinestra addicional quedant el caja partit en dos finestres. Aquesta última funció us permetrà fàcilment arrossegar arxius entre diferents carpetes.
# Guia Ubuntu/Navegador fitxers PCManFM

PCManFM és l'aplicació que us permet navegar per als arxius del vostre disc dur.
Al Lubuntu, hi ha una icona d'accés a PCManFM al quadre, entre les tecles de Menú i d'Internet.

## Menú LLOCS lateral esquerre

A la part esquerra, hi trobareu una vista en format d'arbre que és molt útil per a treballar amb els vostres arxius. Qualsevol sistema GNU/Linux desa tots els arxius amb una estructura tipus arbre. No existeixen unitats c:, d:, sinó que tot penja d'una jerarquia de directoris. En aquest lloc, per sota on diu Places (llocs), hi trobareu:
* Miquel. La carpeta del usuari en ús.
* Escriptori. Per accedir a l'escriptori.
* Paperera. Per accedir als arxius esborrats. Si els voleu eliminar definitivament, feu clic dret i premeu "Buida paperera".
* Aplicacions. Aquest menú és molt interessant. Tindreu accés a tot el programari que teniu instal·lat de la mateixa manera que hi teniu accés amb la tecla menú del quadre. Ordenats igualment per temes (jocs, oficina, etc.) amb uns botons d'uma mida més gran que el menú del quadre. En el cas d'una pantalla tàctil pot ser molt pràctic.
* Per sota d'aquest accessos us apareixeran els diferents discs durs del vostre equip i les claus usb que tingueu inserides.
També hi podeu afegir carpetes que utilitzeu habitualment. Només us cal accedir a la vostra carpeta d'usuari i arrossegar amb el ratolí qualsevol carpeta fins a la part esquerra on hi ha els altres accessos.

## Menú superior PCManFM

al menú superior hi trobareu:
* Fitxer. Per poder crear nova finestra o pestanya. Crear nova carpeta o fitxer buit dins la carpeta en ús. Per tancar pestanya o finestra.
* Edita: Retalla, Copia, Enganxa, Suprimeix, Reanomena, Moure a, Copia a, Selecciona-ho tot, Inverteix la selecció, Preferències (per canviar mida de les icones, configurar obrir fitxers amb un sol clic i molt més).
* Visualitza. Entre altres coses, podreu veure els fitxer ocults, pantalla complerta o el tipus de vista.
* Adreces d'interès. En podeu afegir al vostre gust.
* Ves: Per anar carpeta amunt i avall.
* Tools (eines). Això pels que en saben una mica més que un usuari novell.
* Ajuda.

## PCManFM com administrador

Només par a usuaris avançats: Podeu obrir el navegador d'arxius PCManFM amb drets d'administrador teclejant des del terminal: $ gksudo pcmanfm. Cal tenir cura de no esborrar arxius del sistema erròniament!
# Administració del temps/Planejar les activitats
## Planejar les activitats

* Disseny d'Objectius.
* Plans de contingència.
El temps per planejar, preveure contingències i pensar en oportunitats sovint brilla per la seva absència, és exprimit per la sobrecàrrega diària o es dilueix en activitats més rutinàries.
Si es preveu l'inesperat s'eviten desagradables sorpreses i es té la capacitat de mantenir-se amos de la situació. Per això és indispensable planejar les nostres activitats, a fi d'optimitzar el més possible el temps del que disposem.
Tenir els objectius per escrit i revisar-los periòdicament (per exemple: diàriament, una vegada a la setmana, o tan si més no cada mes), és fonamental per a no perdre l'orientació i no malgastar temps i energies en coses secundàries o en activitats innecessàries.
Puc realitzar una planificació eficaç si:
* Reviso les meves metes i estableixo tasques diàries específiques.
* Determino el temps que prendrà realitzar cada tasca.
* Anticipo els obstacles als quals m'enfrontaré.
* Organitzo les meves tasques per ordre de prioritat.
Per a establir les meves metes d'una manera adequada és necessari que:
* Estiguin en línia amb els meus valors.
* Siguin de temps definit.
* Estiguin definides clara i específicament.
* Siguin completament meves.
* Siguin realistes.
# Administració del temps/Realitzar les activitats planejades sense descuidar-se dels objectius
## Realitzar les activitats planejades sense descuidar-se dels objectius

Tractar d'optimitzar l'ús del temps al dur a terme cadascuna de les activitats prèviament planejades, organitzades i prioritzades, amb flexibilitat, però sense perdre mai de vista el grau d'avanç cap a la consecució dels objectius.
És necessari que mai oblidem els nostres objectius, doncs si no els tenim clars som fàcilment manejables per qualsevol esdeveniment que es present, en canvi, si no els descurem sempre sabrem cap a on dirigir-nos.
# Administrar Mediawiki

Sou un administrador d’un projecte de MediaWiki, o només voleu saber quines són les diferències entre un administrador i un usuari normal de MediaWiki? Aquest Viquillibre està pensat per ajudar en aquests afers, intentarà explicar les funcions especials disponibles per a un administrador i quines coses ha d’evitar en fer la seva feina.
Aquest Viquillibre no està pensat per convertir-se en un manual de política, encara que són apropiats els enllaços a polítiques existents en alguns projectes de Wikimedia per a propòsits de referència. En canvi, està pensat per a ser un llibre "How-to admin", encarat a l’administrador.
Cal aclarir aquí, que mentre la majoria dels projectes germans de Wikimedia utilitzen el terme administrador o admin per referir-se a una persona que s'ha concedit els privilegis "Sysop" amb el programari de MediaWiki, molta de la documentació de MediaWiki utilitza el terme per a referir-se al moderador. Aquest Viquillibre no està tractant amb cap dels assumptes de configuració de programari que estan associats amb la configuració del sistema operatiu de nivell baix ni dels arxius de configuració directament associats amb l'ús del programari de MediaWiki. S’utilitzarà el terme administrador per als moderadors i es seguiran les convencions i jerarquies dels projectes germans de Wikimedia.

## Continguts

* Introducció
   * Projectes Wikimedia
   * Obtenir ajuda
   * Essent un cap del projecte
   * Editant l'espai de noms del MediaWiki - us permet canviar l'aparença del projecte.
   * Pàgines de la llista de seguiment - el que els administradors haurien de controlar en els projectes individuals.
   * Control dels canvis recents
   * Barra lateral
   * La publicitat i qui la crea - eviteu el que s'utilitzi el projecte amb fins publicitaris.
   * Pàgines especials - pàgines especials només disponibles als administradors.
* Eines administratives
   * Bloqueu - com i quan usar aquesta eina.
   * Esborreu - com i quan usar aquesta eina.
   * Restaureu - com i quan usar aquesta eina.
   * Editeu l'historial - com i quan fusionar o dividir historials.
   * Importeu - com i quan usar aquesta eina.
   * Protegiu - com i quan usar aquesta eina.
   * Rollback - com i quan usar aquesta eina.
# Administració del temps/Organitzar les activitats
## Organitzar les activitats

Serveix per a establir prioritats a les activitats planejades, classificant-les en tres categories:
* Prioritat A "Imprescindible de fer-se": activitats decisives. Algunes d'elles entraran en aquesta categoria a causa d'ordres administratives, requeriments de clients importants, temps límit significatiu, o oportunitats d'èxit o desenvolupament.
* Prioritat B "Ha de fer-se": activitats de valor mitjà; no són tan essencials o no requereixen un temps límit.
* Prioritat C "Desitjable de fer": categoria de menor valor. A l'incloure activitats tan sol interessants o divertides, podrien eliminar-se, posposar-se o realitzar-se en períodes de poca pressió.
Depenent de la data en què s'elabori la llista, els A, B i C poden ser flexibles. Les prioritats canvien amb el temps. Les B d'avui poden convertir-se en A l'endemà, a l'acostar-se alguna data important. Així mateix, les A d'avui poden ser les C de matí si no es van realitzar a temps i/o si les circumstàncies van canviar.
És obvi que no val la pena passar massa temps en una tasca de baix valor. D'altra banda, val la pena invertir temps en un projecte de valor alt. Només una planificació cuidadosa permetrà recollir els beneficis del temps invertit sàviament.
En una fulla, s'escriuen tres llistes d'activitats a fer en una setmana:
Prioritat A. Imprescindible de fer. ...
Prioritat B. Ha de fer-se. ...
Prioritat C. Desitjable de fer. ...
Per a poder determinar aquestes prioritats, es necessiten prendre en compte els següents criteris:
* Judici. Tu ets qui pot jutjar millor el que has de fer. Permet que el remordiment de consciència sentit per no realitzar alguna cosa, faci el judici més sever.
* Relativitat. Al comparar activitats o tasques hauria de quedar bé clar que algunes tenen major prioritat que unes altres. Sempre guiar-se amb la pregunta "En què puc fer servir millor el meu temps en aquest moment?".
* Temps. Establir un límit de temps és una forma de determinar prioritats. Encara que amb freqüència no es pren en compte, també és important establir un moment per a començar, amb l'objecte de concloure un projecte en un límit prèviament fixat.
D'aquesta forma podrem aconseguir els resultats esperats i la consecució dels objectius de la manera més convenient.
Les següents preguntes poden ajudar-nos a revisar com estem organitzant les nostres tasques:
* Les assignacions de temps reflecteixen les meves prioritats? Estic emprant la majoria del meu temps en les funcions claus o en les responsabilitats essencials del meu treball?
* Quins són les coses que absorbeixen porcions significatives del meu temps i que no contribueixen a res? Què succeiria si definitivament no es fessin?
* Pot fer-se una mica de treball en forma més ràpida o simplificada sense afectar adversamente altres funcions personals o dels meus col·laboradors?
# Llibre de cuina/Receptes/Filets de llenguado amb xampinyons
### Ingredients

* 800 grs. de filets de llenguado.
* 200 grs. de xampinyons de llauna.
* 1 llimona.
* Canyella en pols.
* Sal.
* 2 cullerades grosses plenes de conyac.
* 2 cullerades grosses plenes de xerès sec.
* 1/2 enciam.
* 1 gotet de vi, ple de vi blanc sec.
* 100 grs. de mantega.
* 1 cullerada grossa plena de farina.
* 1/4 de litre de llet.
* 1 rovell d'ou cru.
* 1 tòfona de llauna.
* Pa fregit.

### Preparació

Després de rentats els filets els posarem sal, suc de llimona i una mica de canyella en pols. En una plàtera per al forn hi fondrem part de la mantega i i hi posarem els filets coberts amb un sostre de xampinyons tallats a discos petits i prims, hi abocarem el vi blanc (de bona qualitat), el xerès i el conyac i els deixarem fer, a forn moderat, uns 20/25 minuts. A part prepararem una salsa beixamel que farem amb la cullerada grossa de farina i el quart de litre de llet. Posarem en una paella la mantega restant, quan estigui fosa sofregirem la farina, hi afegirem la llet (que estarà calenta) i ho remenarem sense parar cuidant que no es formin grumolls. Ho deixarem bullir uns 5 minuts, més o menys, fins que ens quedi una salsa un xic espessa a la que afegirem la sal. Retirada del foc, la deixarem refredar una mica i li afegirem el rovell d'ou batut, ho barrejarem bé i recobrirem amb aquesta salsa el peix, empolsant-lo amb la tòfona picada molt fina; el deixarem al forn uns 5/10 minuts més, segons la força que tingui. A l'hora de servir els filets, hi addicionarem unes crostes o triangles de pa fregit, alternats amb les fulles més tendres de l'enciam.
# Llibre de cuina/Receptes/Filets de vedella Ribot
### Ingredients

* 4 filets de llom de vedella.
* Sal.
* Pebre blanc en pols.
* 1/4 de litre d'oli.
* 1 got d'aigua ple de vi blanc sec.
* Julivert fresc.
* Una mica de cerfull.
* Una mica de cansalada.
* 1/4 cde fulla de llorer.
* 80 grs. de mantega.
* Aigua.
* 4 tomàquets.

### Preparació

Aplanarem amb un copets, els filets i els amanirem amb sal i pebre i els deixarem amarar durant dues hores en un plat amb tres cullerades d'oli d'oliva, tres cullerades de vi blanc sec, un ramell de julivert, cerfull, farigola i llorer. Servint-nos d'un pinzell els untarem amb mantega fosa i els rostirem i els rostirem a les graelles durant 10/15 minuts a foc viu, tombant-los sovint. Escaldarem en aigua bullenta els tomàquets no gaire madurs i els pelarem i tallarem en quatre trossos que amanirem amb sal i pebre; els fregirem en una paella amb una mica d'oli. Presentarem els filets acabats de fer damunt dels tomàquets, tot ben calent.
# Llibre de cuina/Receptes/Flams
### Ingredients

* 8 ous.
* 1 l. de llet.
* 1 barra de vainilla
* 1 kg. de sucre.
* 1 pela de llimona

### Preparació

Batiu els ous i el sucre ben batuts i afegiu-hi la llet. Remeneu ben remenat. A part, prepareu la flamera amb sucre cremat. Coleu la barreja mentre l'aneu posant a la flamera. Mentrestant haureu fet escalfar una cassola amb l'aigua dins del forn, on fareu coure la flamera amb llet al bany maria. La cocció ha de ser lenta i no heu de deixar que bulli l'aigua a la cassola.
Si el voleu coure a l'antiga, fiqueu la flamera dins d'una cassola am aigua i poseu-la a coure a la llar de foc. Tapeu la cassola amb una tapa primeta i col·loqueu-hi brases al damunt, perquè es torri per sobre. Estarà al punt quan hi pogueu clavar una broca de fer mitja i no es tombi.
# Llibre de cuina/Receptes/Formatge de tupí
### Ingredients

* Llet de vaca.
* Herbacol.

### Preparació

Feu quallar la llet amb herbacol i esmicoleu el mató amb els dits, de manera que quedi ben menut. Poseu-lo dins una tupina. Repetiu la mateixa operació diàriament durant vuit dies com a mínim. Quan faci la bullida i perdi una mica de fortor, hi podeu afegir una miqueta d'anís o bé un bocí d'algun altre formatge fort esmicolat. Repetiu el mateix procediment durant quinze dies més i ja el tindreu a punt per menjar.
# Llibre de cuina/Receptes/Flonyarda

La flonyarda és una tarta occitana de fruita.

## Ingredients

* 500ml de llet
* 150g de farina
* 60g de sucre
* 3 ous
* 3 ó 4 pomes golden
* 1 pessic de sal

## Elaboració

Peleu les fruites, talleu-les en quarts i retireu les pepites. Disposeu-les al fons d'un motlle recobert amb mantega -o un paper sulfuritzat- amb la part on hi havia les pepites cap avall. També podeu tallar les pomes a làmines primes. A part, en un bol, passeu pel túrmix la resta d'ingredients, i desprès aboqueu la barreja sobre les pomes. Coeu al forn calent, a 220ºC, durant trenta cinc minuts aproximadament.

## Variants

Es pot fer amb altres fruites: peres, préssecs, albercocs, etc. La quantitat de sucre es pot modificar al gust. Podeu afegir un polsim de canyella, una cullerda d'aiguardent de fruita (de poma si la feu de pomes) o una de licor de crema catalana.
# Llibre de cuina/Receptes/Fondú de formatge

La fondú de formatge és un plat molt senzill típic de Suissa.

## Ingredients

Per a 4 persones:
* 450g de formatges variats al gust
* 4 gots de vi blanc sec
* 2 cullerades de kirch (aiguardent de cireres)
* 1 dent d'all
* pebre negre
* pa

## Preparació

Froteu l'interior de la paella amb un all partit per la meitat. Talleu el formatge en llesques fines i distribueu-les a la paella. Cobriu-les amb el vi. Coeu a foc suau durant uns vint minuts, remenant a partir de que comenci a fondre's el formatge. Quan obtingueu una barreja llisa i homogènia, afegiu el kirch, pebreu lleugerament i coeu remenant un minut més.
Es menja sucant-hi trossets de pa directament a la paella, quan encara està calent. Podeu posar-la sobre una espelma o una superfície calenta perquè no es refedi mentre la mengeu.

## Comentaris i variants

Els formatges que va bé en general són els tendres, típicament emmental, gruyere, etc. però podeu afegir un polsim d'un altre de més curat que us agradi, per donar més gust. Està molt bona amb formatge de Maó tendre.
En comptes de pa, si preferiu, podeu utilitzar bocins de patata cuita, o fins i tot de carn a la plantxa.
# Llibre de cuina/Receptes/Filets de bou al forn
### Ingredients

* 600 grs. de filet de bou.
* 2 cullerades grosses plenes d'oli.
* Sal.
* 250 grs. de xampinyons frescos o de llauna.
* 50 grs. de llard.
* 2 cebes mitjanes.
* 2 cullerades grosses plenes de farina.
* 1 got d'aigua ple de llet.
* 1 got d'aigua ple de brou de carn.
* 1 cullerada grossa plena de pa ratllat.
* Aigua.

### Preparació

Tallarem el filet (o llom) en 4 bistecs, els posarem sal i els fregirem en oli roent; un cop fets els deixarem en una plata al forn. Tallarem molt fins els xampinyons i el farem donar un bull de 10 minuts en aigua i sal. En una cassola al foc hi tirarem els llard i les cebes pelades i picades; quan presentin el color daurat i afegirem els xampinyons i la farina així com el got de llet i el de brou, ho deixarem coure fins que la salsa quedi espessa; abocarem la salsa damunt de la carn, l'empolsarem amb el pa ratllat i la ficarem al forn fins que es rossegi bé.
# Llibre de cuina/Receptes/Filets de vedella amb xampinyons
### Ingredients

* 4 filets de tapa de vedella.
* 1/4 de quilo de xampinyons.
* 1 copeta de licor plena de xerès.
* 1 culleradeta de café plena de farina.
* Pebre blanc en pols.
* 1 got d'aigua ple d'oli.
* Sal.
* Aigua o brou de carn.

### Preparació

Fregirem els filets en oli roent; un cop fregits, els posarem sal i pebre i els deixarem en una plata reservant-los calents. En el mateix oli de fregir la carn hi sofregirem els xampinyons netejats i tallats a trossos, els enfarinarem, sofregint també la farina i afegint-hi la copa de xerès sec i una miqueta d'aigua o de brou; adobarem aquesta salsa i la deixarem un moment al foc i l'abocarem als filets que servirem de seguida ben calents.
# Llibre de cuina/Receptes/Filets de vedella farcits
### Ingredients

* 400 grs. de filets de vedella, molt prims.
* 125 grs. de carn picada (pot ser de porc).
* 50 grs. de cansalada fresca.
* 4 ous crus.
* 100 grs. de llar.
* 1 ceba.
* 1 all.
* Sal.
* 1/2 got d'aigua ple de vi blanc.
* Brou de carn.
* Julivert fresc.
* Pebre blanc en pols.
* 4 cullerades grosses plenes d'oli.

### Preparació

Farem un farciment amb la carn picada, la cansalada, una clara d'ou, sal i una mica de pebre, tot ben lligat. Repartirem aquest farciment entre tots els filets, lleugerament amanits, els enrotllarem i els lligarem i passarem per la farina i pels ous batuts. Els fregirem en el llard i els deixarem en una cassola. En el mateix llard hi farem daurar tot junt, la ceba, l'all i una cullerada i mitja de farina. Quant tot aparegui daurat hi incorporarem un cullerot i mig de brou i el vi blanc, batent-ho amb una forquilla un moment perquè quedi barrejat, li deixarem arrencar el bull i ho tirarem a la carn passat per un colador xinès. Comprovarem que estigui bé de sal i li afegirem una miqueta de julivert, picat ben fi, el deixarem fer lentament. Quan estarem a punt de servir els filets, els deslligarem i els posarem en una plata fonda amb la seva salsa.